
RAPORT DE SPECIALITATE
Privind aprobarea modificării Hotărârii Consiliului Local nr. 321/31.07.2020 privind aprobarea cererii de finanțare și a cheltuielilor aferente pentru obiectivul „Construcţie și dotare Liceu Waldorf Timișoara“, cod SMIS 124711


Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind aprobarea modificării Hotărârii Consiliului Local nr. 321/31.07.2020 privind aprobarea cererii de finanțare și a cheltuielilor aferente pentru obiectivul „Construcţie și dotare Liceu Waldorf Timișoara“, cod SMIS 124711,
Facem următoarele precizări:

Pentru obiectivul de investiţii „Construcţie şi dotare Liceu Waldorf Timişoara“ a fost întocmita documentaţia tehnico-economica la faza S.F. de către proiectantul  S.C. „SDAC Studio“ S.R.L care a fost preluată cu titlul gratuit de Municipiului Timișoara și aprobată prin HCL nr. 345/06.07.2018, modificat, apoi, prin HCLMT nr. 52/07.02.2020 și prin HCLMT nr. 446/16.10.2020.
Unitatea Administrativ-Teritorială Municipiul Timișoara a depus cererea de finanțare in cadrul POR 2014-2020, apelul “POR/317/10/1/Creşterea gradului de participare la nivelul educaţiei timpurii și învățământului obligatoriu, în special pentru copii cu risc crescut de părăsire timpurie a sistemului/1/Creşterea gradului de participare la nivelul educației timpurii și învățământului obligatoriu, în special pentru copii cu risc crescut de părăsire timpurie a sistemului” cu nr. de inregistrare V/TM/2017/10/10.1/10.1B/773/09.07.2018. în vederea obţinerii finanţării nerambursabile a proiectului.
Documentaţia tehnico-economică, indicatorii tehnico-economici, actualizați cu prevederile art.71 din Ordonanța de Urgență a Guvernului nr. 114/2018 publicată în Monitorul Oficial nr.1116 din 29 decembrie 2018 - faza S.F. şi descrierea sumară a investiţiei pentru obiectivul  „Construcţie și dotare Liceu Waldorf Timișoara“ s-au aprobat prin HCLMT nr. 64/18.02.2020, modificată prin HCLMT nr. 320/31.07.2020.
Cererea de finanțare și cheltuielile aferente proiectului „Construcţie și dotare Liceu Waldorf Timișoara“, cod SMIS 124711, s-au aprobat prin HCLMT nr. 321/31.07.2020, modificată, ulterior, prin HCLMT nr. 447/16.10.2020. 
La data de 23.12.2020, s-a semnat Contractul de finanțare nr. 6514/23.12.2020.
In anul 2021 a fost intocmita si predata documentatia tehnica - faza PT si DTAC nr. 380/2021 aferentă proiectului. Aceasta a fos avizată de către ADR Vest și, apoi, aprobată prin HCLMT nr. 193/10.05.2022.
Obiectivul general al proiectului este: „Cresterea capacitații de școlarizare a Liceului Waldorf Timisoara, determinând astfel îmbunătățirea condițiilor de acces la educație, a infrastructurii educaționale și creșterea participării populației școlare la un process educațional preuniversitar aliniat la standarde europene de înaltă calitate, care sa permita unității de învățământ să-și îndeplinească misiunea de formare a tinerilor în dezvoltarea locala, regionala si naționala“.
Obiectivele specifice ale proiectului sunt:
- Construirea unui norp nou de cladire în care sa se desfasoare în condiþii optime procesul de învațamânt aferent ciclului primar si gimnazial, în suprafață construita de 2303.45 mp;
- Crearea unui mediu propice pentru desfasurarea actului educational la un nivel superior de performanta, proiectat sa faciliteze predarea si învatarea si aliniat principiilor de moderne de învatare, pentru un numar de 446 de elevi si cadrele didactice ce îsi desfasoara activitatea în cadrul unitații scolare;
- Cresterea calitatii si atractivitatii actului educational desfasurat în cadrul unitatii de învatamânt prin achizitia de echipamente IT, materiale didactice moderne si materiale specifice pentru documentare, pentru cresterea accesului la informatie si crearea bazelor pentru utilizarea noilor tehnologii;
-  Cresterea accesibilitatii persoanelor cu dizabilitati la serviciile educationale.

Obiectivele de mai sus vor putea fi atinse prin construirea și dotarea clădirii Liceului Waldorf.

In urma detalierii, respectiv a dezvoltarii la faza de proiect tehnic de executie a scenariului aprobat in cadrul studiului de fezabilitate, au rezultat diferente semnificative de cantitati de lucrari respectiv de materiale, la faza proiect tehnic de executie fata de faza studiu de fezabilitate, rezultând, conform devizului general actualizat, o valoare totală estimată a investiţiei de 29.794.169,43 lei (inclusiv TVA), din care C+M in valoare de 21.519.878,90 lei (inclusiv TVA), față de valoarea totală estimată a investiţiei, conform devizului general aprobat prin HCL nr. 320/31.07.2020 de 13.688.600,04 lei (inclusiv TVA), din care C+M in valoare de 10.351.326,49 lei (inclusiv TVA).
Astfel, conform documentației tehnico-economice-faza PT, avizate de către ADR Vest și aprobate prin HCLMT nr. 193/10.05.2022, valoarea totală a proiectului este în cuantum de: 29.794.169,43 lei (inclusiv TVA), din care:
- Valoarea totala eligibila este de 13.688.600, 04 lei cu TVA;
- Valoare totală ne-eligibila este de 16.105.569,39 lei cu TVA;
- Contribuția proprie a Municipiului Timișoara este de 273.772,04 lei cu TVA și reprezintă 2% din valoarea totală eligibilă.

În concluzie,  

PROPUNEM:

- aprobarea modificării Art. nr. 3 din Hotărârea Consiliului Local nr. 321/31.07.2020 care va avea următorul conținut: 
„Art. 3: Se aprobă alocarea din bugetul local a contribuției proprii în proiect a Municipiului Timișoara în cuantum de 16.379.341,43 lei, inclusiv TVA, din care:
- 273.772,04 lei reprezintă contribuția de 2% din valoarea eligibilă a proiectului, respectiv cofinanțarea proiectului „Construcţie și dotare Liceu Waldorf Timișoara“, cod SMIS 124711;
- 16.105.569,39 lei reprezintă cheltuielile neeligibile ale proiectului.
- celelalte prevederi ale Hotărârii Consiliului Local nr. 321/31.07.2020 ramân neschimbate.

Având în vedere cele de mai sus apreciem că proiectul de hotărâre privind modificarea Hotararii de Consiliu Local nr. 321 din 31.07.2020 privind aprobarea cererii de finatare și a cheltuielilor aferente pentru proiectul „Construcţie și dotare Liceu Waldorf Timișoara“ îndeplinește condițiile tehnice pentru a fi supus dezbaterii și aprobării plenului consiliului local.

